Vaticanul revine la viața normală. Papa se întâlnește din nou cu credincioșii.
Papa Francisc şi-a reluat, miercuri, audienţele cu publicul. Este prima întâlnire cu credincioşii, după 6 luni de pauză. Participanţilor li s-a luat temperatura şi au purtat măşti.
Viața încearcă să revină la normal și la Vatican. Papa Francisc a stat din nou față în față cu credincioșii. Prima întâlnire din ultimele șase luni nu a fost lipsită nici de emoții, nici de măsuri de precauție nemaiîntâlnite.Angajați ai Palatului Papal au măsurat temperatura participanților la audiența generală. Au verificat dacă poartă masca de protecție și le-au recomandat să nu încerce să apropie scaunele așezate la mare distanță unul de celălalt.Papa a ținut să le transmită că apropierea sufletească este mai importantă."Această pandemie ne-a evidenţiat interdependenţa: toţi suntem legaţi unul de celălalt, la bine şi la rău", a spus Papa Francisc."Am venit să îl văd pe Papă, după şase luni fără audienţă. Suntem foarte fericiţi", a povestit un credincios, Goffreddo Pilli.